ALAQUÀS PRESENTA LES FESTES MAJORS 2024
30/08/2024

# ALAQUÀS PRESENTA LES FESTES MAJORS 2024

*   30/08/2024
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=22198

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22198%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20PRESENTA%20LES%20FESTES%20MAJORS%202024)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22198/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22198/30082024whatsapp_image_2024-08-30_at_14_59_03_1_Form_4.jpg)](https://www.alaquas.org/ficheros/documentos/2024/2/22198/30082024whatsapp_image_2024-08-30_at_14_59_03_1_Form_10.jpg "<a href='https://www.alaquas.org/ficheros/documentos/2024/2/22198/30082024whatsapp_image_2024-08-30_at_14_59_03_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS PRESENTA LES FESTES MAJORS 2024</a>")

Les Festes Majors s'iniciaran de manera oficial hui divendres 30 d'agost a les 23 hores amb el Correfocs a càrrec de la Colla de Dimonis d'Alaquàs i el PREGÓ des del balcó de l'Ajuntament a càrrec dels Festers i Festeres 2024.

El Castell d’Alaquàs ha acollit hui divendres 30 d’agost la presentació i roda de premsa de les Festes Majors d’Alaquàs 2024. En l’acte han estat presents l’Alcalde d’Alaquàs, Toni Saura, la Regidora de Festes, Sandra Conde, regidores i regidors de les diferents àrees que participen així com una representació de totes les clavaries i col·lectius festers que protagonitzaran aquests dies i que han treballat amb l’Ajuntament d’Alaquàs en la seua organització.

L’acte s’ha iniciat amb un vídeo amb imatges dels diferents actes festius. A continuació, el primer edil ha agraït la presència dels mitjans de comunicació i dels col·lectius festers que han estat presents en l’acte. Ha destacat la responsabilitat que suposa l’organització de les Festes Majors i ha destacat que “estic convençut que tots junts anem a estar a l’altura del que les veïnes i els veïns esperen d’aquests dies. Les Festes són cultura, il·lusió i tradició i la nostra tasca no sols és posar-les en valor i conservar-les sino fer que llueixen i donar testimoni a les generacions que venen darrere”. Ha agraït l’esforç dels col·lectius festers i dels departaments municipals que treballaran per a fer possible cadascuna de les activitats:  Cultura i Festes, Comunicació, Serveis Urbans, Neteja i Policia Local.

A continuació, la Regidora de Festes, Sandra Conde, ha destacat el treball actiu i la participació dels col·lectius festers i ha fet un repàs pels diferents actes de la programació festiva, tot i destacant les novetats que incorpora enguany el programa i els espectacles musicals més destacats com ara l’orquestra Panorama, considerada la millor orquestra d'Espanya del moment. S’ha fet ressó també de la festa de la tapa tradicional organitzada per l’associació d’hostaleria AHORA d’Alaquàs que comptarà amb actuacions en directe; ha destacat el concert de Pep Gimeno Botifarra, dins de les activitats de celebració de l’Any Estellés; ha parlat també del concert musical líric amb dispars pirotècnics i l’actuació de la soprano Saray García i el tenor Pascual Vicent Andreu, del I Concurs de Pimentó amb Tonyina José A. Murillo i del I Certamen Nacional de Body Painting.

Pel que fa a la pòlvora, una part important de la festa, la Regidora ha afirmat que enguany es dispararan un total de 1181 quilograms de pòlvora en els diferents actes pirotècnics, tot i destacant la Cordà Infantil, la Cordà de Sant Miquel, la Cordà del Crist de la Bona Mort i la Mascletà del Dia del Crist. A més, com a novetat, enguany es retransmetran en directe les tres cordaes així com la desfilada de Moros i Cristians Perolers d’Alaquàs del dissabte 14 de setembre. Pel que a la seguretat s’ha destacat que enguany la Cavalcada comptarà amb una tanca perimetral per tot el recorregut.

Una vegada més, els actes del programa amb més afluència de públic comptaran amb  Punts Violeta en els quals s'oferirà informació i assessorament en matèria de violències masclistes, especialment les agressions sexuals, sent per tant l'objectiu garantir espais lúdics lliures de violència. En total hi haurà 7 actes que comptaran amb punts violeta així com punts UPCCA, amb disseny i maquetació de Ramon Cosme.

A continuació, han pres la paraula la representació de cadascun dels col·lectius festers per tal d’explicar el seu programa que es pot consultar en el següent enllaç:

[https://www.alaquas.org/url/0rek38](https://www.alaquas.org/url/0rek38)